recursal/SuperWikiNEXT-32B huggingface dataset:
**Gábor Vályi** [vAji], laŭ hungarlingve kutima nomordo **Vályi Gábor** estis hungara statistikisto, juristo, altlerneja instruisto. Lia patro estis Károly Vályi, lia frato estis Gyula Vályi.

Gábor Vályi naskiĝis la 12-an de majo 1844 en Marosvásárhely aŭ Kolozsvár ambaŭ en Transilvanio, Habsburga Imperio, nuntempe en Rumanio kiel Târgu Mureș / Cluj (ne estas konsento inter fontoj!), li mortis la 16-an de majo 1926 en Cluj (Rumanio).

Biografio
---------

Gábor Vályi studis juron en akademio en Transilvanio kaj en Reĝa Universitato de Pest. Inter 1866-1870 li instruis en la menciita akademio, poste li estis juĝisto. Inter 1872 kaj 1905 li instruis en Scienca Universitato Francisko Jozefo, poste li pensiuliĝis. Li estis dekano en la studjaroj 1878 kaj 1891, rektoro en 1900 (memoru: en tiu universitato la mandatoj daŭris nur por la lernojaro). Lia unua edzino naskis trifoje, la idoj mortis junaĝe. La dua edzino ne naskis.

Studentaj lernolibroj
---------------------

* *Jegyzetek az elméleti és általános összehasonlító statisztikából* (1891–92)
* *Jegyzetek a nemzetgazdaságtanból* (1890–91)
* *Alkotmánytan* (sen eldonjaro)

Fontoj
------

* hungarlingva biografio

Referencoj
----------

1. ↑

* Kategorio Gábor Vályi en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 678989
 |
**Władysława KOSTAK** (pole: *Władysława z Kostaków Śliwińska* (naskiĝis la 20-an de decembro 1908 en Varsovio, mortis en 2001 en Aix-en-Provence) – unua Miss Polonia, elektita en beleco-konkurso en 1929.

Vivo
----

Ŝia patro Stanisław Kostak estis skulptisto. En 1914, t.e. dum la unua mondmilito, Władysława Kostakówna kune kun la gepatroj elmigris de Pollando ekloĝante en Krimeo. En 1920 revenis al Varsovio.

Dum tri jaroj de sia vivo Władysława Kostakówna loĝis en apudpariza monaĥejo en St.Georges d’Aurac.

Januare 1929 21-a Kostakówna, laboranta tiutempe kiel korespondantino de Urba Ŝpar-Kaso en Varsovio, ricevis la titolon Miss Polonia, supervenkante kun grafinoj kaj nobelulinoj. Danke al la venko ŝi reprezentis Pollandon en konkurso Miss Europe organizata en Parizo. Tiam iĝis unua vicbelulino de Eŭropo.

La 5-an de januaro 1930 en la katedralo sub alvoko al Sankta Johano en Varsovio edziniĝis al advokato Leon Śliwiński. Dum la dua mondmilito estis ĉifrantino kaj agentino de mara reto, subigita al Agentejo "Francio". Ŝi agis sub operaca pseŭdonomo "Maria". En 1946 forveturis kun sia edzo al Kasablanko. La 19-an de februaro 1951 ferdeke de brita ŝipo *HMS Liverpool* en la haveno Kasablanko ricevis pro sia milita agado King’s Medal for Courage in the Cause of Freedom, kaj la 10-an de junio 1986 en Parizo - Honoran legion. Inter ŝiaj distingoj estis ankaŭ Ora Merit-Kruco kun Glavoj, Croix de Guerre kaj Médaille en Vermeil. Antaŭ la morto revenis al Francio, kie ekloĝis en Aix-en-Provence.

Bibliografio
------------

* Jerzy Tuszewski, *Jean-Bol odkrywa karty. Polska siatka wywiadowcza „F-2" we Francji 1940-1944* (Jean-Bol malkovras kartojn. Pola spionagentejo "F-2" en Francio 1940-1944), Agencja Wydawnicza CB, Varsovio 2008.

Eksteraj ligiloj
----------------

* Z bazy Miss Polonia El la bazo Miss Polonia
* Pierwsza Miss Polonia – zapomniana bohaterka ruchu oporu Unua Miss Polonia - forgesita heroino de la rezistomovado


|  |  |
| --- | --- |
| Bibliotekoj | * PeEnEo: 647016
 |
La emblemo de la MNOK.
La **Mongola Nacia Olimpika Komitato** (**MNOK**; mongole: Монголын Үндэсний Олимпын Хороо *Mongolyn Undesnii Olimpyn Horoo*) estas la sporta organizacio kiu estas priresponda de la partopreno de Mongolio je la Olimpiaj Ludoj kaj diversaj sportaj eventoj en kaj ekster la kontinento de Azio. Ĝi partoprenas en la Olimpika Konsilio de Azio.

Historio
--------

La MNOK estis fondita en februaro de 1956 kaj akceptita de la Internacia Olimpika Komitato en 1962. La aktuala prezidanto de la Komitato estas Demchigjav Zagdsuren.

### Partopreno je la Olimpiaj Ludoj

La unua partopreno de Mongolio je la Olimpiaj Ludoj estis en 1964, je la Somera Olimpiko en Tokio kaj la Vintra Olimpiko en Innsbruck. Mongolio partoprenis dek tri fojojn je Someraj Olimpikoj kaj dek tri fojojn je Vintraj Olimpikoj. Ĝi forestis nur je la Somera Olimpiko en Los-Anĝeleso kaj je la Vintra Olimpiko en Innsburck.

La lando gajnis entute dudek ses olimpikajn medalojn: du de oro, dek de arĝento kaj dek kvar de bronzo.

Eksteraj ligiloj
----------------

* Kategorio Mongola Nacia Olimpika Komitato en la Vikimedia Komunejo (Multrimedaj datumoj)

* La oficiala retpaĝo de la MNOK
* La profilo de la Komitato je la servo *Facebook*

Referencoj
----------

1. ↑  Монголын Үндэсний Олимпийн хороо

|  |  |  |
| --- | --- | --- |
| 

| v • d • rAziaj Olimpikaj Komitatoj (AOK) |
| --- |
| 
Afganio • 
Bangladeŝo • 
Barato • 
Barejno • 
Brunejo • 
Butano • 
Ĉinio • 
Ĉina Tajpeo • 
Filipinoj • 
Honkongo • 
Indonezio • 
Irako • 
Irano • 
Japano • 
Jemeno • 
Jordanio • 
Kamboĝo • 
Kataro • 
Kazaĥujo • 
Kirgizujo • 
Koreio • 
Kuvajto • 
Laoso • 
Libano • 
Makao • 
Malajzio • 
Maldivoj • 
Mjanmao • 
Mongolio • 
Nepalo • 
Nord-Koreio • 
Omano • 
Orienta Timoro • 
Palestino • 
Sauda Arabio • 
Sirio • 
Sri-Lanko • 
Taĝikio • 
Tajlando • 
Turkmenio • 
Unuiĝintaj Arabaj Emirlandoj • 
Uzbekujo • 
Vjetnamio
  |

 |
**Xavier Espot ZAMORA** (naskiĝis la 30 oktobron 1979 en Escaldes-Engordany) estas andora juristo kaj politikisto reprezentanta la partion Demòcrates per Andorra. Li iĝis la Ĉefministro de Andoro la 16an de majo 2019 .

Vivo
----

Post lernejado en sia hejmlando kaj en Svislando, Espot studis en Barcelono kie li finis bakalaŭron pri homa scienco ĉe la Universitat Ramon Llull same kiel licenciton kaj magistron en juro ĉe la Escola Superior d'Administración i Dirección d'Empreses (ESADE). Li laboris kiel advokato en la justico en Andoro kaj por pli mallongaj periodoj en Francio kaj Hispanio .

En 2011 li iĝis Ŝtata sekretario en la Justicministerio kaj la interno antaŭ iĝi Ministro de la Justico kaj la interno en julio 2012. En 2016, li ankaŭ iĝis Ministro de Sociaj Aferoj. 

Post la baloto en 2019, Espot iĝis ĉefministro. Li estis elektita registarestro kun la subteno de Democrates per Andoro, Liberals d'Andorra kaj Ciutadans Compromesos en la parlamento. Espot transprenis kiel ĉefministro la 16an de majo 2019. Li sukcedis Antoni Martí, kiu ankaŭ reprezentis Demòcrates per Andoro, sed ne povus esti reelektita post du sinsekvaj mandatoj kiel ĉefministro.

Referencoj
----------

1. ↑   Xavier Espot jura el càrrec de cap de Govern (ca-es) (2019-05-16). Alirita 19 May 2019.
2. ↑   Espot jura el càrrec com a nou ministre de Justícia i Interior (katalune). Alirita 2023-04-06.
3. ↑   Decret del 16-10-2011 de nomenament del Sr. Xavier Espot Zamora com a secretari d'Estat de Justícia i Interior. (2011-10-16). Alirita 19 May 2019.
4. ↑ .  Espot dimiteix com a ministre per centrar esforços en la campanya (katalune) (2019-02-28). Alirita 2023-04-06.

Vidu ankaŭ
----------

* Administra Konsilio de Andoro


|  |  |
| --- | --- |
| Bibliotekoj | * PeEnEo: 842333
* VIAF: 146167803137817771565 158167803137217771551, 146167803137817771565
 |
La apostolo **Bartolomeo** vivis komence de la 1-a jarcento, supozeble en la loĝloko Kana en Galileo.

Bibliaj fontoj
--------------

Laŭ kristana kompreno, Bartolomeo estis unu el la disĉiploj de Jesuo (vidu Evangelio laŭ Marko 3, 14 - 19) kaj unu el la dek-du apostoloj, kiuj nomiĝas en la Evangelioj laŭ Luko, Marko kaj Mateo. Lia plena nomo supozeble estis *Natanael Bar-Tolmai*, kaj plejverŝajne li estis juda klerulo.

Legendo
-------

Laŭ la kristana tradicio, Bartolomeo predikis pri kristanismo en Hindio, Mezopotamio kaj precipe en Armenio, kie li estis mortigita kiel kristana martiro. Laŭdire *Astyages*, frato de la armena reganto *Polymios* donis la ordonon, senhaŭtigi la vivantan kristanon kaj poste najle fiksi lin je ligna kruco. Pli posta legendo informis, ke la ĉerko kun lia kadavro flosis en la Mediteranea Maro kaj albordiĝis en la itala insulo Liparia apud Sicilio. Sur tiu insulo li enteriĝis. Super lia supozebla tombo konstruiĝis kristana preĝejo, kiun dum la jaro 831 detruis la Saracenoj.

Eklezia historio
----------------

La germana imperiestro Otto la 2-a la ostojn dum la jaro 983 transportigis al Romo, kie ili konserviĝas en la preĝejo *San Bartolomeo*. La kranio dum la 13-a jarcento transportiĝis al Frankfurto ĉe Majno en la Imperiestra Katedralo Sankta Bartolomeo.

La Monaĥejo de Sankta Bartolomeo de Lupiana estas monaĥejo de la hieronimanoj situanta en la urbeto de la distrikto Alcarria nome Lupiana en la provinco kastilimanĉa de Guadalajara (Hispanio). En tiu monaĥejo naskiĝis la ĝermo de la Ordeno de Sankta Hieronimo (O.S.H.). La Monaĥejo de Guadalupe estis de hieronimanoj el 1389 al 1835.

Ikonografio
-----------

La apostolo kaj kristana sanktulo Bartolomeo plej ofte en skulptaĵoj, pentraĵoj kaj aliaj artaĵoj bildiĝas kun tranĉilo, foje li ankaŭ portas sian propran haŭton en la manoj. Tio memorigas pri lia martira morto pro senhaŭtigo.

Memortago
---------

* katolika: 24-a de aŭgusto
* protestanta: 24-a de aŭgusto
* anglikana: 24-a de aŭgusto
* ortodokse kristana: 11-a de junio

Patronecoj
----------

Bartolomeo konsideriĝas patrono

* interalie de la urboj Altenburg, Frankfurto ĉe Majno, Pilzeno kaj Maastricht,
* kaj de la profesioj ministo, gipsisto, kamparano, vinkultivisto, bestogardisto, ledisto, tanisto, selisto, ŝuisto, tajloro, bakisto, buĉisto, librobindisto, kaj krome en Florenco de la komercistoj pri oleo kaj fromaĝo.

* Apostolo Bartolomeo en la Vikimedia Komunejo (Multrimedaj datumoj)
* Kategorio Apostolo Bartolomeo en la Vikimedia Komunejo (Multrimedaj datumoj)
* Apostolo Bartolomeo en Vikivojaĝo (Turisma gvidilo)



|  |  |
| --- | --- |
| Bibliotekoj | * PeEnEo: 202858
* GND: 118822195
* LCCN: n86142547
* VIAF: 40174994
* NKC: jx20041122008
 |
Alta insulo: Monuriki, Mamanuka Insularo (Fiĝioj)
**Vulkaninsulo** aŭ **alta insulo** estas, en geologio (kaj kelkfoje en arkeologio), insulo de vulkana origino. La termino estas uzata por distingi tiajn insulojn de malaltaj insuloj, kies origino estas kaŭzita de sedimentado aŭ tektona levigado de koralrifoj.

Tiu diferenco estas sufiĉe grava, ĉar ekzistas certaj "altaj insuloj" kiuj leviĝas apenaŭ super la marnivelo, ofte klasifikitaj kiel rokinsuletoj, dum iuj "malaltaj insuloj", kiel ekzemple Makateo (Franca Polinezio), Nauro, Niuo, Henderson Insulo (Pitkarna Insularo) kaj Banabo (Kiribato) estas tektonaj levigitaj koralinsuloj kiuj leviĝas dekojn da metroj super la marnivelo.

La du tipoj de insuloj ofte apudas la unu la alian, precipe inter la insuloj de la Suda Pacifiko, kie troviĝas malaltaj insuloj sur la koralrifoj kiuj ĉirkaŭas plejparton de la altaj insuloj.

Ekzistas tria, tre malofta, tipo de oceanaj insuloj, nome la granitaj insuloj. Oni nur renkontas ilin en parto de la Sejŝeloj. La sud-aŭstralia Insulo Granita estas proksima al tiu kontinento kaj ne estas *oceana* insulo.

Vidu ankaŭ
----------


|  |  |
| --- | --- |
| Portala ikono | Portalo pri Geografio |

* Bioko
* Komoroj
* Samoa Insularo
* Granit-sejŝelaj tropikaj humidaj arbaroj
* Vanatinajo
* Blanka Insulo

* Kategorio Vulkaninsulo en la Vikimedia Komunejo (Multrimedaj datumoj)
**Xavér Ferenc Stéger** [KsavEr] aŭ **Franz Steger,** laŭ hungarlingve kutima nomordo **Stéger Xavér Ferenc** estis hungarlanda-germana-kroata operkantisto, (tenoro).

Xavér Ferenc Stéger  naskiĝis la 2-an de decembro 1824 en Szentendre, li mortis la 1-an de marto 1911 en Szentendre.

Biografio
---------

Xavér Ferenc Stéger devenis el germana familio, kiel membro de la germana minoritato. Multaj asertas, ke li havas kroatan radikon kiel **Franjo Stazić**. Li frekventis bazlernejon en sia naskiĝurbo, gimnaziojn en Buda kaj Jászberény. Li akiris apotekistan diplomon en Reĝa Universitato de Pest en aĝo 20. Jam dum la studentaj jaroj li violonadis, pianadis kaj kantadis en koruso. Li praktikadis laŭvice en apotekoj en sia naskiĝurbo, Esztergom, Bjelovar. Li aliĝis al la operejo de Zagrebo, kie li debutis en 1846 kiel Franjo Stazić. En la sekva jaro li kantadis en Vieno, samptempe li lernis kantoteknikon. En 1848 Gedeon Ráday (1806) invitis lin al Teatro Magyar de Pest. En 1850 li edziĝis, poste ili forlasis Hungarlandon kaj li kantadis en Prago, denove Vieno, Darmstadt. En la teatra jaro 1859 li estis en Nacia Teatro de Pest, poste aŭ en la pli gravaj hungarlandaj urboj, aŭ en diversaj urboj de Eŭropo. En la teatra jaro de 1873 li denove kantadis jam en la nova urbo Budapeŝto, poste li retiriĝis en sia naskiĝurbo. Li ricevis oran krucon de princlando Hessen kaj hispanan kavaliran ordenon, li estis nomumita honora membro de la nederlanda akademio.

El lia repertuaro
-----------------

* Gaetano Donizetti: *Lucia di Lammermoor* – Edgar (debuto en 1846 en Zagrebo)
* Vatroslav Lisinski: *Ljubav i zloba* (la unua nacia kroata opero) - Vukosan (1846, Zagrebo)
* Ferenc Erkel:
	+ *Bánk bán* — titolrolo (1848)
	+ *Ladislao Hunyadi (opero)* — titolrolo (1848)
	+ *Báthory Mária* - Miklós
* Giuseppe Verdi:
	+ *Rigoletto* – duko de Mantua
	+ *Ernani* – titolrolo (1849)
	+ *Il Trovatore* – Manrico
* Richard Wagner: *Tannhäuser und der Sängerkrieg auf Wartburg* — titolrolo
* Gioachino Rossini: *Guilaumme Tell* — Arnold
* Giacomo Meyerbeer:
	+ *Le Prophète* – János
	+ *Les Huguenots* – Raoul
* Friedrich von Flotow: *Marta* – Lionel
* Vincenzo Bellini:
	+ *Norma (opero)* – Severo
	+ *La sonnambula* – Elvino
* Daniel-François-Esprit Auber: *La muette de Portici* – Masaniello
* Ambroise Thomas: *Mignon* - Wilhelm Meister

Lia kontribuo
-------------

* taglibro en 3 volumoj

Fontoj
------

* hungarlingva biografio kun bildo
* hungarlingva biografio
* germanlingva biografio
* anglalingva biografio
* hungarlingva biografio
|  |  |
| --- | --- |
|  Redaktas | **Ĉi tiu artikolo estas redaktata de iu.**

---

Por eviti la riskon de redaktokonflikto, ne redaktu la artikolon. Kontrolu la kronologion kaj forigu la ŝablonon, se necese. |

***La amerika nokto*** (*La nuit américaine*) estas franca filmo de 1973, reĝisorita kaj protagonistigita de François Truffaut, kun [[Jacqueline Bisset] kaj Jean-Pierre Léaud en la ĉefaj roloj. La historio rakontas la malfacilojn de kinreĝisoro dum la filmado de filmo. Tiu ricevas sian titolon de la samnoma kintekniko, kiu konsistas en la aplikado de malheliga filtro sur la lenso de kamerao kiu ŝajnigas, ke oni filmas nokte.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

En kinstudio de Nico, oni preparas la filmadon de *Je Vous Présente Paméla*, melodramo plenplena je oftaj aferoj. La geaktoroj estas Alexandre (Jean-Pierre Aumont) kaj Séverine (Valentina Cortese), kaj steluloj, Alphonse (Jean-Pierre Léaud), juna kaj temperamentema, kaj brita aktorino, Julie Baker (Jacqueline Bisset).

Interplektitaj en la scenaro aperas situacioj kaj konfliktoj de la vivo de la geaktoroj kaj de la teknika teamo: Julie Baker, nestabila pro nervokrizo kaj edzino de kuracisto multe pli aĝa ol ŝi estas; Alphonse, kiu minacas abandoni la filmadon kiam lia fianĉino lasas lin por unu de la teknikistoj; Alexandre, veterana, tre profesia en scenoj, sed nervoza kaj senpacienca por iri serĉi iun al la flughaveno; la veterana stelulino Séverine, kiu havas problemojn pro alkoholo kaj forgesas siajn dialogojn (en memorinda sceno de la filmo ŝi eraras je pordo kelkajn fojojn en du minutoj).

La filmadlaboro montriĝas pere de scenoj inter teknikistoj kaj la reĝisoro Ferrand (François Truffaut), kiuj laboras intense por povi liveri la filmon en la esperata limdato. 

**Averto: *Malkaŝado de la intrigo de la rakonto ĉi tie finiĝas.***

Geaktoraro kaj roluloj
----------------------

* Jacqueline Bisset - *Julie*
* Valentina Cortese - *Severine*
* Dani - *Liliane*
* Alexandra Stewart - *Stacey*
* Jean-Pierre Aumont - *Alexandre*
* Jean Champion - *Betrand*
* Jean-Pierre Léaud - *Alphonse*
* François Truffaut - *Director Ferrand*
* Nathalie Baye - *Joelle*
* David Markham - *Doctor Nelson*
* Zénaïde Rossi - *Madame Lajoie*
* Xavier Saint-Macary - *Christian*

Eksteraj ligiloj
----------------

* 

  

* *En tiu ĉi artikolo estas uzita traduko de teksto el la artikolo La noche americana en la hispana Vikipedio.*


|  |  |
| --- | --- |
| Bibliotekoj | * PeEnEo: 848510
 |
**Hakatono** (en : hackathon) aŭ **koduma maratono** estas termino uzata interkodumuloj por referi al renkonto de programistoj kies celo estas kunlabori al la disvolviĝo de programaro, kvankam foje povas temi ankaŭ pri komponento de aparataro. Tiuj ĉi eventoj povas daŭri inter du tagoj kaj tuta semajno. La celo estas duobla: unuflanke kontribui al projekto de libera programaro kiun oni deziras kaj por alia celo estas lerni sen hastoj.

Dum hakatona evento teamoj de kodumuloj, senhalte okupiĝas por ene de mallonga periodo trovi solvojn al iuj malfacilegaj taskoj ene de malmulta tempo. Hakatona evento estas sponsorita fare de la provizantoj de tiuj taskoj. La sponsoroj motivigas la partoprenantojn prezenti al ili allogajn premiojn.

Ekzemploj
---------

* Esperante kodummaratono
* Vikimedia hakatono en 2018
* Hack the Gap – Egalaj edukaj ŝancoj Arkivigite je 2019-02-13 per la retarkivo Wayback Machine
* Hajj Hackathon en Jeddah, Saud-Arabio.

Referencoj
----------

* Kategorio Hakatono en la Vikimedia Komunejo (Multrimedaj datumoj)


1. ↑  (angla) Juan Arellano, *What Exactly is a Hackathon? And What is Open Data?* (kio ekzakte estas hakatono? Kaj kio estas malfermaj donitaĵoj?), Global Voices, la 30-an de Oktobro 2012.
2. ↑  «Harán una hackatón para promover alternativas a los problemas porteños». Arkivigite je 2019-02-13 per la retarkivo Wayback Machine diario "La nación". Konsultita la 16an de julio 2019.
Albert I-monumento, 2004
**Westfront Nieuwpoort** estas ekde la fino de 2014 la nova nomo de la monumento konstruita en la belga marborda urbeto Nieuwpoort, honore al la agado de la belga reĝo Albert (1875-1934) kaj liaj soldatoj dum la Unua Mondmilito. Ĝi troviĝas ekster la urbocentro, je la dekstra bordo de la rivero IJzer, tuj apud la kluzaro *Ganzepoot*. La originala monumento konstruiĝis en 1938, laŭ planoj de Julien de Ridder. En 2014, kadre de la rememoro de la Unua Mondmilito, ĝi estis renovigita en pligrandigita.

Monumento memore al britaj militistoj kiuj mortis en batalo ĉe Antwerpen en 1914 kaj postaj bataloj en la regiono de Nieuwpoort en 1917

Priskribo
---------

La monumento havas formon de cirklo kun diametro de 30 metroj. Estas dek kolonoj el loka briko, kiuj subtenas cirkloforman trabon, ekde kiu eblas rigardi la ĉirkaŭaĵon.

Sur la centra placo troviĝas rajda statuo de la reĝo, skulpita de Karel Aubroeck. Antaŭ la placo estas monumento de la brita skulpisto Charles Sargeant Jagger el 1928, honore al britaj militistoj: kolono kun la nomoj de mortintoj, gardita de leonoj.

*Ganzepoot*-kluzaro

Westfront Nieuwpoort
--------------------

Je la 18-a de oktobro 2014, post renovigo kaj pligrandigo, la monumento remalfermiĝis kun nova nomo *Westfront Nieuwpoort* (Okcidenta Fronto Nieuwpoort). Je la 28-a de oktobro ĝin vizitis ŝtat- kaj registarestroj, i.a. la belga reĝo Filipo kaj la germana kanceliero Angela Merkel.

Nova ekspozicio klarigas la inundigon de la IJzer-poldero per malfermo de la kluzaro *Ganzepoot* ("ansera piedo", laŭ la formo de la ses kanaloj kiuj tie kunvenas), kiu dum kvar jaroj fiksis la frontlinion en tiu regiono.

En la kela etaĝo estas montrata (en bitigita formo) la grandega *Panoramo de la IJzer-batalo en oktobro 2014* de Alfred Bastien.

Krome estas spaco por dumtempaj ekspozicioj.

Eksteraj ligiloj
----------------

* Kategorio Westfront Nieuwpoort en la Vikimedia Komunejo (Multrimedaj datumoj)

Westfront Nieuwpoort[*rompita ligilo*]
|  |  |
| --- | --- |
|  Dubo pri menciindeco | **La temo de ĉi tiu artikolo pri lingvo eble ne estas sufiĉe menciinda**.

---

Vi povas helpi aldonante kontroleblajn informojn pri la graveco, citante fidindajn fontojn kaj partoprenante la diskuton. Tiu ĉi paĝo povus esti forigita. *(Oktobro 2015)* |

**Xoqolat**, prononcata /ʃo.ko.'lat/, estas planlingvo, en kiu intermiksiĝas Interlingvao kaj Loĵbano. La verkisto estas Viktor Medrano.

Bluo kaj Purpuro
----------------

La Interlingvaaj vortoj nomiĝas *Bluaj* vortoj, kaj la Loĵbanaj vortoj (*cmavo*) nomiĝas *Purpuraj* vortoj. Xoqolat estas medio por intermiksado kaj *kodŝaltado* de ambaŭ lingvoj.

Ortografio
----------

### Blue

a – akcente /a/, neakcente /ə/
b – /b/
c – /θ/
d – /d/
e – akcente /e/, neakcente /ə/
f – /f/
g – /g/ antaŭ 'a, o, u', /ʒ/ antaŭ 'e, i'
h – /h/
i – /i/, sed /j/ diftonge
j – /Ʒ/
k – /k/
l – /l/
m – /m/
n – /n/
o – /o/
p – /p/
q – /k/
r – /r/ aŭ /ɽ/
s – /z/ inter vokaloj en vorto, sed /s/ aliloke kaj per la duopo 'ss'
t – /t/
u – /u/, sed /w/ diftonge
v – /v/
w – /w/
x – /ʃ/
y – /i/, sed /j/ diftonge
z – /z/
Kelkaj ortografiaĵoj malsamas kompare de Interlingvaaj. Malmola 'c' fariĝas 'q', malmola 'ch' fariĝas 'q', mola 'ch' fariĝas 'x', 'ph' fariĝas 'f', la finiĝo '-tion' fariĝas '-xion', '-tia' fariĝas '-xia-', '-tio-' fariĝas '-xio-', la finiĝo '-tate' por abstraktaĵoj fariĝas '-tat', kaj la finiĝo '-tude' por abstraktaĵoj fariĝas '-tud'.

La kombinaĵo 'th' prononciĝas kiel /θ/; ekzemple, 'theoriq' estas /θə.o.'rik/. La kombinaĵo 'qu' ĉiam prononciĝas kiel /kw/; ekzemple, 'que' estas /kwə/. Duopaj konsonantoj prononciĝas vere duope; ekzemple, 'belle' estas /bəl.'le/.

La vorto por 'kaj' fariĝas de Interlingvaa 'e' al 'i' per Xoqolat.

### Purpure

*Purpura* ortografio estas same kiel per Loĵbano.

Akcento
-------

### Blue

Akcento estas ĉe la lasta silabo de *Blua* vorto. La vorto 'angeliq' prononciĝas kiel /ə̃.Ʒə.'lik/. Kaj 'troppo' estas /trop.'po/.

### Purpure

Akcento estas same kiel per Loĵbano en *Purpuraj* vortoj. Do, la akcento en *Purpura* vorto povus esti ĉe iu ajn silabo aŭ neniu. La vorto '.uacai' prononciĝas kiel /wa.'ʃaj/, /'wa.ʃaj/, aŭ /wa.ʃaj/.

Vokala nazaliĝo
---------------

Vokaloj kaj diftongoj, kiuj antaŭas literon 'n' aŭ 'm' ene de la sama silabo, ĉiam nazaliĝas. Do, la vokalaro /a e ə i o u/ fariĝas /ã ẽ ə̃ ĩ õ ũ/ kaj rilataj diftongoj ankaŭ nazaliĝas. Do, la vorto 'emoxion' prononciĝas kiel /ə.mo.'ʃjõ/.

Majuskloj
---------

Majusklojn oni rezerve uzas por nomoj de verkoj kaj aliaj propraj nomoj kiel por personnomoj, loknomoj, kaj tiel plu. Do, oni ne kutime komencas frazon per majuskla litero.

Gramatiko
---------

Oni ne vere konjugacias la verbon kiel en Interlingvao. La Interlingvaa prezenca tenso de la verbo uziĝas kune kun *Purpuraj* vortoj por produkti tensajn kaj aspektajn variaĵojn kiam oni deziras, sed ili estas nedevigaj.

Dokumentoj
----------

* AA
* BB
* CC

Referencoj
----------

1. ↑  Prononco de *cmavo* (Loĵbana Gramatiko, Ĉapitro 3.9) (angle)
La **Vytautas-Magnus-Universitato** (litove *Vytauto Didžiojo universitetas*, VDU; latine *Universitas Vytauti Magni*), nomata laŭ la historia litova reganto Vytautas la Granda, estas universitato en la urbo Kaŭno de Litovio.

Historio
--------

reliefo sur muro de la granda halo
La universitato fondiĝis dum la jaro 1922 sub la nomo "**Universitato de Litovio**" (litove *Lietuvos universitetas*), post kiam la historia litova ĉefurbo Vilno kun la tradicia universitato Vilno estis okupita de la pola armeo kaj Kaŭno iĝis la provizora ĉefurbo de Litovio. Tiutempe Litovio fakte ne plu disponis pri universitato.

Dum la jaro 1930 al la universitato estis atribuita la nomo de la litova grandduko "Vytautas la Granda". Post la okupado de Litovio fare de Sovetunio dum junio 1940 kaj (post mallonga okupado fare de Nazia Germanio) ree dum 1944 la historia ĉefurbo Vilno denove iĝis la akademia centro kaj la "burĝa" universitato VDU iom post iom disbatiĝis. Du ĉefaj humanismaj fakultatoj estis transferitaj al la universitato Vilno dum la jaro 1949, kaj dum la jaro 1950 el la restoj ekestis la "politeknika instituto" kaj la "medicina akademio" de Kaŭno.

La Vytautas-Magnus-universitato refondiĝis dum la jaro 1989. El la politeknika instituto kaj la medicina akademio de Kaŭno post la reakiro de la ŝtata sendependeco ekestis la sendependaj universitatoj Kaŭna Teknologia Universitato kaj Kaŭna Medicina Universitato (KMU).

Strukturo
---------

La ĉefa konstruaĵo
esplora kaj studa centro
### Fakultatoj

* Fakultato de ekonomiko kaj manaĝerado
* Fakultato de naturaj sciencoj
* Fakultato de humanismaj sciencoj
* Fakultato de informadiko
* Fakultato de katolika teologio
* Fakultato de sociaj sciencoj

Aldoniĝas pluraj institutoj kaj universitataj centroj.

Eksteraj ligiloj
----------------

* oficiala retejo de la universitato (en la ligova kaj angla)
**Masoumeh Dadebala** (n. la 10-an de aprilo 1942 en Teherano - m. la 20-an de januaro 1990 en San Francisco), konata ĉefe per ŝia plumnomo **Hayedeh** (ankaŭ **Haydeh** kaj **Haideh**, perse سخن از هایده / *Sokhan az Hayedeh)* estis ikona persa kantistino de klasikaj kantoj kaj pop-kantoj.

Ŝi komencis sian profesian karieron en 1968. Ŝiaj plej famaj kantoj estas: *Azadeh* (Senpaga), *Gole Sang* (Ŝtona Floro), *Zendegi* (Vivo), *Shanehayat* (Viaj ŝultroj) kaj *Rouzaye Roshan* (Brilaj tagoj) *(Padeshahe Khooban)* (bonaj reĝoj).

La plej multaj kantoj de Hayedeh estis komponitaj de Ali Tajvidi, Farid Zoland, Anooshirvan Rouhani, Mohammad Heydari kaj Andranik .

Elmigrado
---------

Ekde la revolucio de 1979, kiu rezultigis fundamentisman religian reĝimon en Persujo, estas malpermesite al virinoj kanti publike. Ĉiuj persaj kantistoj estis devigitaj rezigni pri siaj kantaj karieroj. Se ili ne konsentis pri tio, ili estis devigitaj fari tion eksterlande. Hayedeh estis unu el la kantistoj, kiuj tiutempe fuĝis de Irano.

Hayedeh donis du koncertojn en la Royal Albert Hall de Londono en 1986 kaj 1987.

Diskaro
-------

* Azadeh (1968)
* Raftam (1969)
* Haghnashenasi (1970)
* Dashtestani (1971)
* Vazo Del Bala Shodi (1972)
* Ae Beri Nefrin Mikonam (1973)
* Razi Masho (1974)
* Novruzo (1977)
* Eshareh, kun Sattar kaj Homeyra (1983)
* Shanehayat (1986)
* Sogand (1988)
* Ey Zendegi Salam (1989)

Dokumenta filmo Hayedeh, la ikona irana kantistino.

Dokumenta filmo
---------------

Dudek jarojn post ŝia morto en ekzilo, la persa muzikisto kaj ĵurnalisto Pejman Akbarzadeh, kiu loĝas en Nederlando, faris kontestitan dokumentan filmon *Hayedeh: Legendary Persian Diva*, memore al ŝi. La dokumenta filmo estis montrita unuafoje en 2009 en Amsterdamo i.a. dum la irana filmfestivalo, en Svedio dum la internacia ekzila festivalo kaj ankaŭ en Germanio kaj Usono dum la filmfestivalo Noor en Los-Anĝeles. *The Holland Times* nomis la filmon "bonega scio pri la muzika konsisto de Persio". La filmo estas en la persa kun subtekstoj en la angla.

Ankaŭ vidu
----------

Persa muziko

Eksteraj ligiloj
----------------

* Kategorio Hayedeh en la Vikimedia Komunejo (Multrimedaj datumoj)

* (nl) De verboden Perzische stem herdacht in Nederland Arkivigite je 2016-03-04 per la retarkivo Wayback Machine (Rememoro en Nederlando de la malpermesita persa voĉo)
* (en) Persian diva immortalised in film (The Holland Times)
* (en, fa) Oficiala retejo de la dokumenta filmo

Referencoj
----------


1. ↑  (en) Unua dokumenta filmo pri "*Hayedeh, Legendary Persian Diva*". Payvand.com, la 5-an de januaro 2009
La **Heleofrinedoj** aŭ en latina scienca nomo *Heleophrynidae* estas familio de la ordo de Anuroj, foje konata kiel **fantomoranoj**. La familio konsistas el du genroj, *Heleophryne* kaj *Hadromophryne*, kun sep specioj. Fantomoranoj loĝas en rapidaj montorojoj en Sudafriko. La komuna nomo "fantomoranoj" eble estis stampita pro ties esto ĉe la Gorĝo Skeleto.

Biologio
--------

Fantomoranoj havas morfologian adapton kongfrua kun la survivado en rokoj ĉirkaŭ tiuj rojoj. Ili estas mezgrandaj ranoj, kiuj atingas longon de 6 cm, kun ebenecaj korpoj, kio permesas al ili grimpi ene de rokaj fendoj. Ili havas tre grandajn fingrodiskojn kompare kun ties grando, kio helpas ilin gluiĝi enroke. La buŝpartoj de la ranidoj estas modifitaj en suĉodiskoj, por permesi al ili gluiĝi al la subtavoloj, kaj resti ankoraŭ kiam ili manĝas.

Referencoj
----------

* Kategorio Heleofrinedoj en la Vikimedia Komunejo (Multrimedaj datumoj)
* Heleofrinedoj en Vikispecioj (Kolekto pri ĉiuj vivantaj estuloj)

1. 1 2   (1998) Cogger, H.G.: *Encyclopedia of Reptiles and Amphibians*. San Diego: Academic Press, p. 104–105. ISBN 0-12-178560-2.
La **Zanesville Y-Ponto** estas historia Y-forma trivoja ponto kiu estas super la kunfluejo de la riveroj Licking kaj Muskingum ĉe la urbocentro de Zanesville, Ohio, Usono. Ĝi servas al la trafiko de la usona Route 40 (Main Street kaj West Main Street), kaj al la Linden Avenue.

Kruciĝo ĉe la mezo de la ponto.
Desegno de la Y-Ponto en la 1890-aj jaroj kiam ĝi estis ankoraŭ ligno-kovrita ponto.
La fluo de Muskingum estis regulita per serio de akvobaraĵoj ekde mezo de la 19-a jarcento. Antaŭ tiu regulado ofte fortaj inundoj forbalais aŭ malfortigis la fruajn pontojn. La unua Y-ponto en Zanesville estis konstruita en 1814. Tiu stabloponto staris nur dum kvar jaroj. La dua ligna ponto estrs starigita en 1819. Novaj ŝoseoj estis konstruitaj en la areo kaj la trafiko pliiĝis. Vintra inundo en 1831–1832 malfortigis la duan ponton. Tial tria klopodo, ligno-kovrita ponto estis finigita en 1832 kaj staris ĝis 1900.

La venonta ponto malfermiĝis komence de 1902. Ĝi havis cementajn balustrojn kiuj perdiĝis pro la inundo de 1913 kaj anstataŭita per tubaj kradoj. La kvara ponto iĝis nesekura en 1979. Post detruo oni trovis, ke nur unu el la tri segmentoj fakte bezonis anstataŭon, dum la aliaj estus postulintaj nur supraĵojn riparojn.

La nuntempa cement-ŝtala ponto, nome plurvoja ponto, estas la kvina en la serio de pontoj en la sama loko. Ĝi malfermiĝis en 1984. Kvankam ĝi helpas al la trafiko kaj al civitanoj, ĝi ankaŭ ricevis kritikojn por tuneleca efiko pro solida kradaro, kiu malhelpas ajnan rigardon al la pejzaĝo. La ponto estis listigita en la Nacia Registro de Historiaj Lokoj en 1973, antaŭ la kvara ponto estis anstataŭita per la kvina.

Notoj
-----

1. 1 2 3 4  "City of Zanesville History" Arkivigite je 2020-08-12 per la retarkivo Wayback Machine City of Zanesville, Ohio.
2. ↑   "National Register Information System". National Register of Historic Places. Nacia Parka Agentejo. 15a de Aprilo, 2008.

* Kategorio Y-Ponto (Zanesville, Ohio) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 793770
 |
**Václav NECKÁŘ** (naskiĝis la 23-an de oktobro, 1943) estas ĉeĥa aktoro kaj kantisto.

Fine de la 60-aj jaroj de la lasta jarcento membro de la fama triopo *Golden Kids* (kun Marta Kubišová kaj Helena Vondráčková), li kantis kun la muzika grupo *Mefisto* kaj kun la Dancorkestro de ĉeĥoslovaka radio, poste kun propra akompananta grupo *Bacily*. En duono de la 1970-aj jaroj sukcesa kunlaboro kun rockaj komponistoj enfluis en unu el la plej bonaj albumoj de la ĉeĥa rock-muziko kaj pop-muziko entute.

Li rolis en filmoj *Ostře sledované vlaky* (Akre observataj trajnoj), *Šíleně smutná princezna* (Freneze malĝoja princidino), *Skřivánci na niti* (Alaŭdoj sur ŝnuro) ka.

* Kategorio Václav Neckář en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 55451
* GND: 1013584554
* LCCN: n92086080
* VIAF: 83999240
* ISNI: 0000 0001 2282 4340
* SUDOC: 158483804
* BNF: 165282075
* MBA: 109ec104-0792-4f75-bd24-2f8c12b0745a
* BIBSYS: 5005540
* NKC: jn19990209576
 |



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La **UNIMA** (mallongigo pro sia franclingva nomo "*Union Internationale de la Marionnette)* estas internacia neregistara organizaĵo (NRO) de pupteatristoj kaj interesatoj pri pupludado, fondita en 1929 en Prago.

Tasko kaj celoj
---------------

UNIMA estas la plej malnova kaj la plej granda teatra asocio en la mondo. Pli ol 100 naciaj pupteatraj centroj aliĝis al ĝi. 

Pro kunlaborado kun Unesko, UNIMA celas uzi pupetojn kaj la pupludan arton en la senco de homaj rajtoj kiel paco, libereco kaj reciproka kompreno ne nur en interpersonaj rilatoj sed ankaŭ por la interkompreniĝo de popoloj. 

Tiusence, la asocio arigas ĉiujn elpenseblajn formojn de pupteatro sub ĝia tegmento, kiel la objekto-teatro, la ombroludo (vajango) kaj kompreneble la tradicia pupteatro en ĉiuj ĝiaj formoj kaj aspektoj. 

En junio 2002 UNIMA deklaris la 21-an de marto kiel la *Internacian Tagon de la Pupludado*. 

Inter la prezidantoj de UNIMA estis ankaŭ Max Jacob, la unua germana UNIMA-prezidanto post la Dua Mondmilito, kio gravas el la vidpunkto de interpopola interkompreniĝo, unu el al celoj de la asocio.

UNIMA-kongresoj
---------------

La pupteatra skipo el Rumanio ludis en Esperanto dum la 14-a Pupteatra Internacia Festivalo (1981).
Ĉiuj kvar jaroj okazas la internacia kongreso de UNIMA, kutime asociitaj al festivalo. 

|  |  |
| --- | --- |
| * 1929: Fondiĝa Kongreso en Prago (prezidanto: profesoro Vesely)
* 1929: Parizo (dto.)
* 1930: Liège / Liège (dto.)
* 1933: Ljubljana (prezidanto: Josef Skupa)
* 1957: Prago; Unua Kongreso post la milito (prezidanto: Max Jacob)
* 1958: Bukareŝto (dto.)
* 1960: Bochum - Brunsviko (dto.)
* 1962: Varsovio (dto.)
* 1966: Munkeno (dto.)
* 1969: Prago (prezidanto: Jan Bussell)
* 1972: Charleville-Mézières (prezidanto: Henryk Jurkowski)
* 1976: Moskvo (prezidanto: Sergei Obraszow )
 | * 1980: Washington, DC (dto.)
* 1984: Dresdeno (prezidanto: Henryk Jurkowski)
* 1988: Nagoya (dto.)
* 1992: Ljubljana (prezidanto: Sirppa Sivori-Asp)
* 1996: Budapeŝto (dto.)
* 2000: Magdeburgo (prezidanto: Margareta Niculescu)
* 2004: Rijeka (prezidanto: Massimo Schuster)
* 2008: Perth
* 2012: Chengdu
* 2016: Tolosa kaj San Sebastián
 |

Vidu ankaŭ
----------

* Pupteatro
* Vajango
* Pupteatra Internacia Festivalo (PIF)

Ekstera ligilo
--------------

Oficiala retejo de UNIMA

Referencoj
----------

1. ↑

* Kategorio UNIMA en la Vikimedia Komunejo (Multrimedaj datumoj)
**Václav THÁM** (naskiĝis la 26-an de oktobro 1765 en Praha - mortis verŝajne en 1816 en Galicio) estis ĉeĥa verkisto kaj vaganta aktoro, frato de Karel Ignác Thám.

Li studis filozofion, laboris en Praga policejo, sed poste fariĝis redaktoro, verkisto, tradukisto kaj aktoro. En 1793 li edziĝis al filino de direktoro de teatra societo kaj fariĝis profesia aktoro.Ekde 1798 li estis vaganta aktoro en Bohemio, Germanio, Pollando kaj Aŭstrio.

La verkistan karieron li komencis per redaktado de ĵurnaloj kaj poeziaj almanakoj. En ili estis prezentataj tiutempaj ĉeĥaj poetoj, antikvaj ĉeĥaj poetoj kaj poetoj eksterlandaj, kies tradukoj celis pruvi, ke la ĉeĥa lingvo kapablas ĉion bone esprimi.

Václav Thám verkis ankaŭ originalajn historiajn teatraĵojn, ĉirkaŭ kvindek, kiuj tamen ne konserviĝis. Li ankaŭ tradukadis teatraĵojn de Molière kaj de aliaj aŭtoroj.

Ĉeĥa verkisto de historiaj romanoj Alois Jirásek faris el Václav Thám unu el la ĉefaj herooj de sia historia romano **F. L. Věk** pri la komenco de la ĉeĥa nacia renaskiĝo. La romano estis sukcese filmita kiel televida serialo. En la filmo rolis la figuron de V. Thám eminenta ĉeĥa aktoro Radovan Lukavský. Václav Thám estas do konata precipe el la romano kaj filmo kiel ekzemplo de tiamaj patriotoj, kiuj sukcesis revivigi la ĉeĥan lingvon kaj nacion, kiu tiutempe estis preskaŭ gemanigita.


|  |  |
| --- | --- |
| Bibliotekoj | * PeEnEo: 73082
* GND: 1080012907
* VIAF: 83936516
* ISNI: 0000 0000 5667 3889
* NKC: jk01132327
 |
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

**Hokan LUNDBERG**, svede **Håkan Lundberg** (naskiĝis la 14-an de marto 1972 en Hofors, Svedio), estas sveda esperantisto, gimnazia instruisto pri komputilscienco kaj matematiko. En sia junaĝo li estis prezidanto de la Sveda Esperantista Junulara Unuiĝo kaj estrarano de TEJO kaj poste membris ankaŭ en la estraro de ILEI.

En 1999 li kune kun du aliaj aktivuloj lanĉis la ideon de E@I, kadre de kiu li kunfondis ia. la retejon *lernu!*, kaj gvidis la organizon ĝis 2007. En 2007 li lanĉis la "Deklaron pri internacia komunikado", kiun ĝis 2011 subskribis pli ol ducent homoj. Ekde 2009 li estas estrarano de UNU MONDO.

Privata vivo
------------

La 18-an de junio 2005 li edziĝis kun Sonja Petrović Lundberg kun kiu li nun loĝas en Stokholmo kaj estas patro de du infanoj denaske parolantaj esperanton.

Referencoj
----------

1. ↑  En Esperanto; angla versio: peticio "intcom" ĉe ipetitions.com kun ebleco subskribi.

Eksteraj ligiloj
----------------

* Kategorio Hokan Lundberg en la Vikimedia Komunejo (Multrimedaj datumoj)

* Prezento de Hokan en la Vikio de E@I Arkivigite je 2010-12-15 per la retarkivo Wayback Machine
* Malnova sinprezento de la TEJO-estrarano Hokan Lundberg (2001) Arkivigite je 2009-01-16 per la retarkivo Wayback Machine
Vágatunnilin
**Vágatunnilin** estas submara vojtunelo sur Ferooj, interligante insulojn Streymoy kaj Vágar sub la markolo Vestmannasund. Ĝi gravas, ĉar certigas la trafikon inter la ĉefurbo Tórshavn kaj la flughaveno de Vágar. Antaŭ konstruo de Norðoyatunnilin, ĝi estis la plej longa tunelo de la insularo.

La tuneluzo estas pagdeva, de la paginda sumo dependas de tipo, pezo. Ĝi anstataŭigis uzon de pramo inter la insuloj, ŝparante eĉ unu horon el la vetura tempo.

Historio
--------

Oni komencis la antaŭpreparajn laborojn en vintro de 1988 por eki la konstrulaboron en aprilo de 1989. Pro la ekonomia malprogreso en Ferooj ne komenciĝis la laboro en la planita dato, nur en aŭtono de 2000 ĉe Sstreymoy, kaj en februaro de 2001 ĉe Vágar. La elminitajn rokaĵojn (327 000 m³) oni uzis por vojkonstruo kaj haveno de komunumo Kollafjørður. Oni unuigis la du tunelpartojn en la unuaj tagoj de 2002 kaj oni permesis la trafikon jam ekde la 10-a de decembro 2002.

La konstruado kostis – je 1999-aj prezoj - 240 milionojn da feroaj kronoj, el kiu donis 160 milionojn Løgting el la ŝtata buĝeto, plia sumo venis el kredito.

Karakterizaĵoj
--------------

La tunelo kondukas 30-140 metrojn sub la marprofundo. La marprofundo nenie superas la 60 metrojn; la plej malalta punkto de la tunelo situas 105 metrojn sub la marnivelo.

La tunelo longas 4,9 km, el kio 2,5 km submara. Al ĝi kondukas alira vojo, sur Vágar 1,8 km, sur Streymoy 300 m. La tunelo larĝas 10 m, la vojo estas dustria, larĝo de la vojo estas 7 m. Po 500 metroj oni establis eskapejojn, en ambaŭ direktoj. Ĉe tri lokoj eĉ povas turniĝi la ŝarĝaŭtoj.
**Péter Kiszl** [kisl], laŭ la hungarlingve kutima nomordo **Kiszl Péter** estas hungara bibliotekisto, altlerneja instruisto.

Péter Kiszl naskiĝis la  31-an de julio 1978(nun 1978-07-31) en Paks.

Biografio
---------

Péter Kiszl maturiĝis en gimnazio en sia naskiĝurbo en 1996, poste li akiris bibliotekistan diplomon en Scienca Universitato Loránd Eötvös en 2001, ekonomian diplomon en Altlernejo de Szolnok en 2002. Li estis asistanto en la Universitato Loránd Eötvös ekde 2001, lektoro ekde 2005, ekde 2011 docento, katedrestro ekde 2012, profesoro ekde 2023. Intertempe en 2004 li akiris sciencan gradon Ph.D. lia habilitiĝo okazis en 2010. Li havis ankaŭ entreprenon pri ŝipado sur Danubo, pri tio li akiris licencon.

Elektitaj libroj
----------------

* *Üzleti információ, céginformáció és a könyvtárak.* (2005)
* *Hálózati révkalauz. Magyarországi hajózási információforrások az interneten.* (2010)
* *E-könyvészet. A digitális könyvkultúra alapvonásai.* (kunredaktoro, 2013)
* *Magyar irodalom a világhálón. Szabadon elérhető magyar nyelvű szöveggyűjtemények* (kunredaktoro, 2018)

Fontoj
------

* biografio hungare kun foto
* datenoj kun foto
* datenoj kun foto
* biografio hungare legebla pli malsupre

Referencoj
----------

1. ↑   hungarlingva datenaro de muzeo



|  |  |
| --- | --- |
| Bibliotekoj | * PeEnEo: 848545
 |



* Portalo pri Biografio
|  |  |  |  |  |
| --- | --- | --- | --- | --- |
| 

| La Maĥoj |
| --- |
| Gefiloj de Eriso |
| * Alalo
* Alko
* Joko
* Homado
 | * Kidojmo
* Paljoksiso
* Projoksiso
 |

 |

**Homado** estis la nomo de diversaj roluloj de la helena mitologio:

Homado, la maĥo
---------------

Homado estis dajmono kiu personigis la bruegon de la bataloj, la kriojn de la soldatoj kaj la teruran sonon de armil-frapado. Oni konsideris lin unu el la Maĥoj, kiuj kutime akompanis Areson dum liaj kampanjoj; fakte, pro liaj atributoj, Homado multe similis al Kidojmo. Li, kune kun liaj teruraj gefratoj, estis skulptita sur la ŝildo de la heroo Heraklo, por panikigi liajn kontraŭlojn.

Kiel multaj el la malbonaj spiritoj, li estis filo de Eriso (Malkonkordo), sen alies interveno.

Homado, la ĉevalviro
--------------------

Homado estis ankaŭ ĉevalviro, kiu volis ŝteli la vinon de Folo. Li ankaŭ klopodis seksperforti Alkionon, fratino de Eŭristeo. Heraklo mortigis lin en Arkadio, akirante pro tio grandan famon, tial kial li venĝis la honoron eĉ de malamiko.

Eksteraj ligiloj
----------------

* angle Homado ĉe Theoi.com

Notoj kaj referencoj
--------------------

<references>

1. ↑  *Ŝildo de Heraklo*, 139 kaj sekv.
2. ↑  Apolodoro. *Mitologia biblioteko*, 2.4.5.
3. ↑  Johano Tzetzes. *Pri Likofrono*, 670.
**Hanban,** nun **CLEC** (angle) aŭ **中外语言交流合作中心** (ĉine)**,** estas sekretariejo de Konfucea Instituto pri lernado de ĉina lingvo en eksterlando. La Hanban estas publika institucio de la ĉina eduka ministerio. Hanban volas plibonigi kaj strikte inspekti la instruadon de la ĉina lingvo.

Ĉina lingvotesta sistemo HSK
----------------------------

Hanban akreditas ĉinlingvajn testojn proponitajn de aliaj landoj aŭ regionoj. sed ankaŭ mem disvolvas kaj administras diversajn lingvotestajn ekzamenojn de kiu 汉语水平考试 aŭ ***H**anyu **S**huiping **K**aoshi* (mallonge HSK) estas plej konata kiel internacia testekzameno pri la ĉina lingvo. Ĝi estas ankaŭ vaste uzata de multnaciaj entreprenoj kiel ŝlosila bazo por varbado kaj promocio.

La Testo konsistas el ses niveloj, kiuj funkcias kiel antaŭkondiĉo

* por eksterlandaj studentoj studi en Ĉinio kaj peti stipendiojn;
* por ke eksterlandanoj laboru en Ĉinio,
* por peti konstantan loĝadon, enmigradon, ktp.

Malsama (kompare kun ekzemple la testo TOEFL por la angla lingvo) estas ke je ĉiu nivelo oni sukcese trapasis la ekzamenon kiam oni obtenas 60%: la preciza rezulto estas malpli grava. Alia diferenco estas ke por ĉiu nivelo estas publikigita vortlisto, kiu enhavas ĉiujn vortojn kiujn oni sciu. La testo uzas nur ĉi tiujn vortojn por la respektiva nivelo. La vortlistoj konstruas unu sur la alia: alivorte, la vortlisto por nivelo 6 enhavas ankaŭ ĉiujn vortojn de nivelo 5, kiu en si mem enhavas ankaŭ ĉiujn vortojn de nivelo 4, ktp.

Referencoj
----------

1. ↑  **Noto**; Depost 2009 Hanban funkcias sub la nova nomo 中外语言交流合作中心 (angle: *Center for Language Education and Cooperation* (CLEC) kiu estas Centro por Lingva Edukado kaj Kooperado.

Eksteraj ligiloj
----------------

* Kategorio Hanban en la Vikimedia Komunejo (Multrimedaj datumoj)

* Oficala retejo de la Centro por Lingva Edukado kaj Kooperado (ĉine: 中外语言交流合作中心 kaj angle CLEC
* Eksa oficiala paĝo de la Hanban-sekretariato, en 11 lingvoj, Arkivigite je 2010-06-04 per la retarkivo Wayback Machine

Vidu ankaŭ
----------

ALTE
**Wichita Falls** estas grandurbo en Usono, en subŝtato Teksaso, en distrikto Wichita. La loknomo signifas: Akvofalo Wichita. La urbego estas ankaŭ universitata urbo.

Situo de Wichita Falls en Teksaso kaj en la distrikto

Bazaj informoj
--------------

* Areo: 183 km²
* Loĝantaro: 103 931 (en 2011)
* Supermara alteco: 289 m
* Horzono: UTC-6h (ankaŭ en somero)
* Poŝtkodoj: 76301-76311
* Telefonkodoj: 940

Geografio
---------

Artefarita akvofalo Wichita
Wichita Falls situas sur montetaro en la suda landparto de Usono, en la norda parto de Teksaso. La urbego estas 24 km de la limo kun Oklahomo, 185 km de Fort Worth, 230 km de Oklahomaurbo.

Historio
--------

Indianoj vivis en tiu loko en la 18-a jarcento. En la 1860-aj jaroj eŭropanoj alvenis por bredadi brutojn. Wichita Falls fondiĝis en 1872. En 1882 la urbeto jam havis fervojan kontakton kaj en la sama jaro administra unuo formiĝis. Inundo detruis la originan akvofalon en 1886, post preskaŭ 100 jaroj oni konstruis artefaritan akvofalon 16 metrojn altajn por la turistoj. Granda ŝtormo okazis en 1964, 7 homoj mortis, pli ol 100 vundiĝis. Ankaŭ en 1979 granda ŝtormo okazis.

Klimato
-------

Wichita Falls situas en humida subtropika klimato. La temperaturo averaĝe varias inter 11-24 °C. La varmo kulminas en junio kun iama mezurita rekordo 47 °C, la malvarmo kulminas en januaro kun iama mezurita rekordo -24 °C. Jare pluvas po 733 mm, en ĉiuj monatoj pluvas. Plej ofte pluvas junie, plej malofte januare.

Panoramo en Wichita Falls

Trafiko
-------

Wichita Falls havas lokan flughavenon tage po 5 flugoj al Dallas. Aŭtoŝoseoj kuras al Oklahomaurbo, Amarillo, Fort Worth, ĉefvojoj kuras al Lubbock kaj San Antonio, trajnoj kuras al Fort Worth kaj Amarillo.

Vidindaĵoj
----------

* muzeoj pri historio kaj artoj

Ĝemelurboj
----------

* Germanio Distrikto de Fürstenfeldbruck, Germanio

Fontoj
------

* Képes Világatlasz ISBN 963 8475 38 2
* Anglalingva Vikipedio

Mapo pri Teksaso, kie estas trovebla Wichita Falls en la norda parto de TeksasoLarĝa panoramo en Wichita Falls
* Kategorio Wichita Falls en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 422721
* GND: 110430-5
* LCCN: n82010703
* VIAF: 136632697
* SUDOC: 197040667
* NKC: ge1167004
 |
**Helplingvo**, larĝasence, estas lingvo, malsama al gepatra lingvo, kiu helpas al iu celo. Ĝi povas esti ajna speco de lingvo: natura, artefarita, vivanta, mortinta, ktp. Sekve, neniu lingvo estas helplingvo esence, nur la uzo faras el iu lingvo helplingvon. La angla, la ĉina, la araba, la rusa la hispana kaj la franca lingvoj estas helplingvoj de internaciaj rilatoj de UNO, ekzemple.

Oni povas bezoni helplingvon kiel "kulturlingvo", t. e. lingvo por akiri literaturan aŭ teĥnikan kulturon, ĉefe se ties gepatralingvo estas lingvo de malgranda etno. En Sudameriko, ekzemple, indiĝenoj devas lerni la hispanan aŭ la portugalan por kontaktigi aliajn samlandanojn, la registaron, aŭ fari komercon, simila fenomeno okazas larĝskale ankaŭ en Afriko, Azio kaj aliaj partoj de la mondo.

Mallarĝasense, oni uzas la vorton "helplingvo" por planlingvoj kaj piĝinoj (artefarita aŭ modifita lingvo) aperintaj por specifa celo helpi en interetnaj rilatoj, ĉar tiuj lingvoj ne aperis por esti ies ĉefa lingvo aŭ denaska lingvo. Tamen en la kazo de Esperanto, Zamenhof neniam uzis la vorton 'helplingvo' ĉar li vidis por la nova lingvo neniajn limojn de uzado.

Vidu ankaŭ
----------

Esperanto-kulturo

Referencoj
----------

1. ↑  (eo) Pretas la sveda varianto de "Konciza kultura historio, HeKo, n-ro 725 4-B, la 31-an de decembro 2019.
**Yanga** estas komunumo en la meksika subŝtato Veracruz. La ĉefurbo de la komunumo estas Yanga. La ŝlosilnumero de la komunumo laŭ la INEGI, do laŭ la nacia geografia instituto estas 30 196.

Geografio
---------

La komunumo havis en 2005 (lasta popolnombrado de la INEGI) 15547 loĝantojn. El tiuj estis 7149 viroj kaj 8398 virinoj. La komunumo havas surfacon de 102.8 kvadratkilometroj. La komunumo situas je 18 gradoj kaj 50 minutoj norda latitudo kaj 96 gradoj kaj 48 minutoj okcidenta longitudo. La meza alteco estas 520 metroj super la marnivelo.

Sociogeografio
--------------

En la jaro 1995 en la komunumo vivis 16959 personoj. En la jaro 2000 temis pri 16389, do temis pri kresko / malkresko je -0.68 %. En la jaro 2000 (INEGI) en la komunumo vivis 14564 personoj, kiuj aĝis pli ol 5 jaroj. El tiuj 85 personoj parolis indiĝenan lingvon. Tio egalas al 0.58 % de la loĝantoj.

Fontoj: Statistikoj de la INEGI

Eksteraj ligiloj
----------------

* Kategorio Yanga en la Vikimedia Komunejo (Multrimedaj datumoj)

* Yanga Arkivigite je 2007-03-25 per la retarkivo Wayback Machine en *Enciclopedia de los Municipios de México* (hispane)